Formát papiera

Existuje veľa štandardných formátov papiera. Niektoré sú štandardizované medzinárodnou organizáciou, iné sú iba štandardom de facto.

Normy STN EN 216, ISO 216, DIN 476 

Najbežnejšie formáty papiera na Slovensku aj inde vo svete, s výnimkou USA, Kanady, Mexika a niektorých juhoamerických krajín, spĺňajú medzinárodný štandard ISO 216. Tento štandard bol pôvodne prijatý v Nemecku v roku 1922 ako DIN 476 (ale niektoré z formátov boli definované už za francúzskej revolúcie v rámci prechodu na metrický systém, na tieto formáty sa však časom zabudlo). Česko-Slovensko prijalo tento štandard v roku 1953. Dnes platí na Slovensku norma „STN EN ISO 216“, ktorá tieto formáty preberá.

Označenie formátu pozostáva z písmena nasledovaného číslicou, napr. A4. Štandardy definujú tri najdôležitejšie rady formátov: A, B, C. Z nich rad A je základný; rad B je rozširujúci, pre prípady, keď formáty radu A nevyhovujú a rad C je navrhnutý pre obálky.

Rad A je definovaný tak, že papier má veľkosti strán v pomere 1:√2 (t. j. približne 1:1,4142), zaokrúhlené na milimetre. Základným formátom je A0, ktorý je definovaný svojou plochou, ktorá je presne  (pred uvedeným zaokrúhlením). Ďalšie formáty tohto radu (A1, A2, A3,…) vznikajú postupným rozdelením na polovicu kolmo na dlhšiu stranu. Najčastejšie používaný formát A4 má rozmery 210 × .

Formáty radu B majú rozmery dané geometrickým priemerom rozmerov dvoch po sebe nasledujúcich formátov radu A (napr. formát B3 je geometrickým priemerom formátov A2 a A3). (V Japonsku definuje miestna norma JIS P 0138-61 neštandardný rad B, vo svete označovaný ako JIS B alebo JB, pri ktorom sú rozmery dané aritmetickým priemerom namiesto geometrického.)

Podobne sú formáty radu C dané geometrickým priemerom rozmerov príslušných formátov radov A a B (napr. formát C4 je priemerom formátov A4 a B4). Formáty radu C sa používajú hlavne pre obálky, lebo sú vždy o trošku väčšie ako zodpovedajúci formát radu A (napr. papier formátu A4 sa zmestí do obálky formátu C4).

V štandarde ISO 216 má najväčší formát radu číslo 0, väčšie formáty nie sú definované. V norme DIN 476 však existujú aj väčšie formáty, označené násobnou číslicou na začiatku, napr. 2A0 je dvojnásobok formátu A0 a pod.

Pôvodná nemecká norma DIN 476 definovala tiež rad D, ktorého formáty majú rozmery dané geometrickým priemerom rozmerov dvoch po sebe nasledujúcich formátov radu C (napr. formát D3 je priemerom formátov C3 a C4).

Obálky (ISO 269, DIN 678) 
Pre obálky definuje medzinárodná norma ISO 269 (zodpovedajúca nemeckej norme DIN 678) používanie nasledujúcich formátov:

Tradičné veľkosti papiera 
V minulosti bolo definovaných množstvo rôznych rozmerov pre veľké hárky papiera. Veľkosti papiera sa určovali názvom a počtom preložení papiera. Napríklad plný hárok papiera formátu "Royal" bol 25 × 20 palcov a "Royal Octavo" bol 3-krát preložený (vzniklo osem hárkov) "Royal" s rozmermi 10 x 6¼ palca.
 
Kráľovské veľkosti používané v Spojenom kráľovstve a jeho územiach. Nasledujú niektoré zo základných veľkostí (všetky rozmery sú v palcoch):

Základné rozdelenia a ich skratky:

Foolscap Folio sa často označuje jednoducho 'Folio' alebo 'Foolscap'. Podobne 'Quarto' je správnejšie 'Copy Draught Quarto'.

Mnohé z týchto veľkostí sa používajú iba pri výrobe kníh.

Formáty používané v USA a Kanade 

V USA, Kanade a niektorých ďalších krajinách sa medzinárodné formáty príliš nepoužívajú (možno v súvislosti s neprijatím metrického systému). Súčasné štandardné veľkosti používané v Spojených štátoch sú podmnožinom vyššie spomínaných tradičných veľkostí. Formáty 'letter', 'legal' a 'ledger/tabloid' sa v bežnej praxi používajú najčastejšie.

Existuje ešte jeden formát, ktorému meno „government-letter“ dala IEEE Printer Working Group: 8 x 10½ palcov sa v USA používal v školách na písanie a bol zavedený Herbertom Hooverom v čase, keď bol ministrom obchodu, pre potreby vládnych formulárov. Podľa všetkého získali zľavu na papier pôvodne určený pre školy. S postupných rozšírením fotokopírovania, ľudia si chceli kopírovať tieto vládne formuláre, ale kopírky vo všeobecnosti nepodporovali túto veľkosť papiera a tak administratíva Ronalda Reagana zmenila formát formulárov na 'letter'. Formát 8" × 10½" sa stále používa v rôznych špirálových poznámkových blokoch.

Nasledujúce formáty sú štandardom v Spojených štátoch, Kanade a Mexiku.

Externé odkazy 
 Ďalšie informácie o formátoch papiera 

Štandardy
Technické výkresy
Papier